Ev a veu etholys Pennmenyster Pow Spayn yn etholansow 2004 ha 2008. An 2a mis Ebrel 2011 ev a dheklerys na vynn ev ombrofya arta yn etholans 2012.

Yeth minorita usi kowsys yn Almayn yw Northfrisek (Frasch/Fresk/Freesk/Friisk). Kowsys yw gans 30,000 person yn Frisi Kledh. Keskelmys yw an yeth dhe'n dhew yeth Frisek aral, Saterfrisek usi kowsys yn Is-Saksoni ha Westfrisek usi kowsys y'n Iseldiryow.

Kanada yw rywvaneth werinel keffrysyes yn Amerika Gledh. Yma'n Keffrysyans ow tydhya a-dhia 1867 hag ynno 10 pow ha 3 tiredh y'n eur ma. Trevesigethow frynkek ha predennek o niver a'n powyow ma.

Vanessa Beeman o Bardh Meur a'n Orsedh Kernow a 2006 bys 2009. Y teuth ha bos bardh der apposyans y'n yeth;[1] Kernewegoryes freth yw hi.[2] Gwenenen yw hy hanow bardhek. Genys veu yn Kenya dhe gerens kernewek ha megys veu yn Tansania. Yn Kernow y trig hi a-dhia 1986.[3] Hi yw an sekond benyn kurunys avel Bardh Meur.

Llandysul yw tre yn Ceredigion, Kembra; (SN44SW31). Yma hi 62.1 mildir (99.9 km) dhiworth Kardydh ha 182.5 m (293.6 km) dhiworth Loundres. 2665 o braster an poblans yn 2011, ha 1530 (57.4%) a wodhya kewsel Kembrek.

Llanasa yw tre yn Sir y Fflint, Kembra; (SJ18SW12). Yma hi 127.4 mildir (205.1 km) dhiworth Kardydh ha 184.6 m (297 km) dhiworth Loundres. 4214 o braster an poblans yn 2011, ha 879 (20.9%) a wodhya kewsel Kembrek.

Hy hanow yw מרים Maryām yn Aramek, Μαριαμ po Μαρια yn Grew, Maria yn Latin ha مريم Maryam yn Arabek. Y'n tekstow Kernewek hengovek, Maria yw gelwys an ""wyrghes ker Maria"", ""Maria myghternes Nev"", h.e.

A-dhyworth diwedh Nessa Bell an Bys bys y'n 1960ow a-varr, yth esa fowt a dus val a sleyneth. Ytho an balyow Gever ha Crofty Soth a wrug arveth tus bal polonek hag italek. An plit a wrug mos ha bos gwell y'n 1960ow hag yth esa 270 a dus bal dhe'n hwel dhe'n pols ma. An bal a ystynnas dhe hen hwelyow Bal Levant a eth yn-dann an mor, mes res o dhedha ebilya toll yn gweli an mor rag may hyllsons draynya an shaftys.

Senedh Statys Unys (Sowsnek, United States Senate) yw chi ughella reythyansel an Statys Unys. Yn drehevyans Capitol yn Washington DC a omguntel.

Herwydh an oes, y helwys pennsevigyon a Vreten Vyghan ""dugys"", a-wosa ""myghternedh Breten Vyghan"", ""yurlys"", hag ynwedh wor'tiwedh dugys Breten Vyghan ha gwahalyethow Frynk.

Dres 2007 ha 2008, yth esa rann geworansel vyghan a linen devnydhyes yntra Penn-an-Mount ha Kelgh Treth Meur. Homma a dhegeas yn 2008, pan an Hyns-horn Ugheldir Kembra dhyworth Karnarvon a junyas an Hyns-horn Ffestiniog.

Skaw dowr (unnplek skawen dhowr, Lat. Viburnum opulus) yw ehen a blans bleujek yn genas Viburnum, hag yn teylu Adoxaceae. Trygys yw yn Europa, Afrika kledh, hag Asi kresel.

Alban Nowydh yw pow yn Kanada. An pow a gomprehend diw rann boesek: konna-tir Alban Nowydh hag Ynys an Pennrynn Bretonek. Hemma yw tiredh koth an dus Míkmaq – neb a drig ena hwath – hag o an drevesigeth frynkek Akadi (Acadie) wosa henna. An gurun bredennik a gemmeras an pow yn 1713 ha ri dhodho an hanow arnowydh, Alban Nowydh (Nova Scotia).